
Θέμα: Εκπαιδευτικό πρόγραμμα E-Learning
                   Για ενημέρωση και συγκατάθεση από τους διδάσκοντες:
1. Το πρόγραμμα e-learning της ΣΕΕ πραγματοποιείται στο εκπαιδευτικό κέντρο της Εταιρείας, Καλλιρρόης 17 Αθήνα info@stomatologia.gr r τηλ: 210-9214325, ημέρα  Δευτέρα  και ώρα 13.00 – 14.00.
2. Αποστολή του εκπαιδευτικού υλικού σε κατάλληλη ηλεκτρονική μορφή στην Εταιρεία ΚΟΡΥΜΒΟΣ το αργότερο 3 εργάσιμες ημέρες πριν από την έναρξη του μαθήματος. Tα αρχεία θα αποστέλλονται ηλεκτρονικά στην ΑΚΩΝ-ΚΟΡΥΜΒΟΣ Α.Ε., μέσω της υπηρεσίας https://wetransfer.com/  στο email: xkot@akonkorimvos.gr.

3. Το εκπαιδευτικό υλικό, που θα εισαχθεί στην πλατφόρμα Microsoft Teams, θα πρέπει να βρίσκεται σε κατάλληλη ηλεκτρονική μορφή: Microsoft  PowerPoint slides.

4. Τα animations και η γραμματοσειρά του PowerPoint θα πρέπει να είναι αποκλειστικά του Microsoft Office PowerPoint.

5. Τα slides του Microsoft PowerPoint θα πρέπει να βρίσκονται σε μορφοποίηση 4:3 ή 16:9.
6. Τα videos που περιέχει η παρουσίαση θα πρέπει να παραδίδονται ξεχωριστά από την παρουσίαση σε μία από τις παρακάτω μορφές: .Mp4, .avi, .mov, .mpg.
7. H παρουσίαση γίνεται μέσω διαδικτύου και καταγράφεται από τη ΣΕΕ, αλλά και τους παρακολουθούντες, που μπορούν να τη δουν οποιαδήποτε άλλη ώρα ως video για 10 ημέρες.

8. Tα πρόσωπα των ασθενών της παρουσίασης πρέπει να είναι καλυμμένα και μη αναγνωρίσιμα.

9. Η παρουσίαση θα έχει επιτυχία, αν είναι συμμετοχική. Γι’ αυτό οι διαφάνειες δεν πρέπει να ξεπερνούν τις 40-45 και πρέπει να παρεμβάλλονται 5 - 6 διαφάνειες με ερωτήσεις πολλαπλής επιλογής για να απαντήσουν, οι οποίες θα φέρουν  τον τίτλο ‘’ερώτηση’’.
10. Στη 2η διαφάνεια θα πρέπει να αναγράφεται το μήνυμα για τη σύγκρουση συμφερόντων, το οποίο είναι το εξής:  «Στην παρουσίαση αυτή δεν υπάρχει σύγκρουση συμφερόντων, προβολή/προώθηση προϊόντων ή κατευθυνόμενες θέσεις / απόψεις».

11. Το πρόγραμμα δίνει τη δυνατότητα ερωτήσεων και προς τον ομιλητή, προφορικά ή με γραπτό κείμενο από τους παρακολουθούντες και televoting. Παράκληση να χρησιμοποιούνται όλες οι δυνατότητές του.
12. Οι συμμετέχοντες στις επιστημονικές εκδηλώσεις ομιλητές, σύμφωνα με την 66948/2106 εγκύκλιο του ΕΟΦ, υποχρεούνται στην αρχή της ομιλίας τους (στη δεύτερη διαφάνεια μετά τον τίτλο της διάλεξης) να δηλώνουν την ύπαρξη ή μη σύγκρουσης συμφερόντων.
13. Η συμμετοχή στα διαδικτυακά μαθήματα πραγματοποιείται μέσω της πλατφόρμας Microsoft Teams, κατόπιν σύνδεσής σας στη διεύθυνση services.akonkorimvos.gr




